รัฐบาลจัดสรรเงินกู้แก่เกษตรกรผู้เลี้ยงกุ้งทะเล วงเงิน 500 ล้านบาท ปล่อยกู้ 1,000 ราย ใน 33 จังหวัด
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวในรายการรัฐบาลเล่าเรื่องกับทีมนารีสโมสร ถึงการเสริมสภาพคล่องแก่เกษตรกรผู้เลี้ยงกุ้งทะเล ที่ประสบปัญหาโรคตายด่วนทำให้ผลผลิตกุ้งทะเลออกมาน้อย ว่า ที่ประชุมคณะรัฐมนตรีได้มีมติเห็นชอบให้จัดสรรเงินจากกองทุนสงเคราะห์เกษตรกร ให้แก่เกษตรกรผู้เลี้ยงกุ้งทะเล กรอบวงเงิน 500 ล้านบาท ปล่อยกู้แก่เกษตรกรผู้เลี้ยงกุ้งทะเล 1,000 รายใน 33 จังหวัด รายละ 500,000 บาท โดยไม่คิดดอกเบี้ย ทั้งนี้กระทรวงเกษตรและสหกรณ์ ตั้งเป้าหมายในปี 2566 จะผลิตกุ้งทะเลได้ 400,000 ตัว เพื่อรักษาอันดับ 1 ใน 5 ของประเทศส่งออกกุ้งทะเลไว้